*Projekts*

LATVIJAS REPUBLIKAS MINISTRU KABINETS

2016.gada \_\_\_\_\_.\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. .§)

**Grozījumi Ministru kabineta 2016.gada 12.janvāra noteikumos Nr.27 “Noteikumi par atpūtas kuģu un ūdens motociklu būvniecību, atbilstības novērtēšanu un piedāvāšanu tirgū”**

Izdoti saskaņā ar likuma

„Par atbilstības novērtēšanu”

7.panta pirmo un otro daļu

1. Izdarīt Ministru kabineta 2016.gada 12.janvāra noteikumos Nr.27 “Noteikumi par atpūtas kuģu un ūdens motociklu būvniecību, atbilstības novērtēšanu un piedāvāšanu tirgū” (Latvijas Vēstnesis, 2016, 24.nr.) šādus grozījumus:

1.1. papildināt norādi, uz kāda likuma pamata noteikumi izdoti, aiz skaitļa un vārdiem "7.panta pirmo un otro daļu" ar vārdiem un skaitli "un Jūrlietu pārvaldes un jūras drošības likuma 11.panta 11. daļu”;

1.2. izteikt noteikumu 1.punktu šādā redakcijā:

“1. Noteikumi nosaka:

1.1. prasības atpūtas kuģu un ūdens motociklu, to dzinēju (turpmāk – ražojumi) projektēšanai un ražošanai, atbilstības novērtēšanai, ražojumu tirgus uzraudzības iestādi un kārtību, kādā tiek veikta ražojumu tirgus uzraudzība;

1.2. kārtību, kādā tiek piešķirts un anulēts vienotais ražotāja kods fiziskai vai juridiskai personai, kas Latvijas Republikā būvē atpūtas kuģus vai ūdens motociklus.”;

1.3. papildināt noteikumus ar 7.1 nodaļu šādā redakcijā:

“**7.1 Vienotā ražotāja koda piešķiršana**

111.1 Vienoto ražotāja kodu Latvijas Republikā piešķir valsts akciju sabiedrības “Latvijas Jūras administrācija” Kuģošanas drošības inspekcija (turpmāk – inspekcija).

111.2 Vienotais ražotāja kods sastāv no trim lielajiem latīņu alfabēta burtiem dažādās kombinācijās un to izvēlas ražotājs ar nosacījumu, ka katram ražotājam tas ir atšķirīgs.

111.3 Lai saņemtu vienoto ražotāja kodu, ražotājs iesniedz inspekcijā iesniegumu un šajos noteikumos paredzēto dokumentāciju, kas pierāda, ka

ražojumu projektēšana, ražošana un tiem piemērotās atbilstības novērtēšanas procedūras nodrošina ražojumu atbilstību šo noteikumu prasībām.

111.4 Pēc šo noteikumu 111.3 punktā minēto dokumentu izskatīšanas inspekcija inspicē ražotāju un pārliecinās, ka ražošanas procesi notiek saskaņā ar iesniegto dokumentāciju. Inspicēšanas rezultātus atspoguļo aktā.

111.5 Ja inspicēšanas rezultāts ir pozitīvs, inspekcija piešķir ražotājam vienoto ražotāja kodu un ievada to Eiropas Komisijas datubāzē (turpmāk – datubāze), kur tas ir pieejams Eiropas Savienības un Eiropas Ekonomikas zonas valstu tirgus uzraudzības iestādēm, kā arī publicē valsts akciju sabiedrības “Latvijas Jūras administrācija” oficiālajā tīmekļa vietnē <http://www.lja.lv/>.

111.6 Reizi trijos gados inspekcija atkārtoti inspicē ražotāju, lai pārliecinātos, ka ražojumi atbilst šo noteikumu prasībām. Inspicēšanas rezultāti tiek atspoguļoti aktā un pozitīva rezultāta gadījumā vienotais ražotāja kods tiek saglabāts datubāzē.

111.7 Ja atkārtotās inspicēšanas rezultāti ir negatīvi, inspekcija anulē ražotājam piešķirto vienoto ražotāja kodu un izdzēš to no datubāzes.

111.8 Šajā nodaļā minētās inspekcijas darbības ir maksas pakalpojumi.

111.9 Lēmumu par atteikumu piešķirt vienoto ražotāja kodu vai tā anulēšanu ražotājs var apstrīdēt Jūrlietu pārvaldes un jūras drošības likumā noteiktajā kārtībā.”

 2. Noteikumi stājas spēkā 2017.gada 1.janvārī.

Ministru prezidents M.Kučinskis

Satiksmes ministrs U.Augulis

Iesniedzējs: satiksmes ministrs U.Augulis

Vīza:

valsts sekretārs K.Ozoliņš

23.05.2016 13:53

439

A.Ošs

67062166, arturs.oss@lja.lv

G.Ķezbers

67062119, gints.kezbers@lja.lv

V.Putāne

67062108, vija.putane@lja.lv